Cukranendrė
Cukranendrė (Saccharum) – miglinių (Poaceae) šeimos augalų gentis, kuriai priklauso aukštos žolės (2–6 m.) saldžiais stiebais. Minkštime yra apie 13–20 % sacharozės. Žiedai sukrauti į piramidės formos šluotelę, lapai ilgi ir platūs. Auga šiltuose ir tropikų kraštuose. Yra daug atmainų ir veislių. Daugiausia auginamos Indijoje, Indonezijoje, Filipinuose, Kuboje, Meksikoje, Nilo slėnyje Egipte ir kt.